रौतहट । श्रीराम सुगर मिल्स, गरुडाले ‘सीओपी ९३०२’ प्रजातिको उखु किन्न नमानेपछि किसान आन्दोलित भएका छन् । विगतका वर्षमा उद्योगले किन्दै आएको यो प्रजातिको उखु किन्न उद्योगले अस्वीकार गरेपछि किसान आक्रोशित भएका हुन् । उखु उत्पादक सङ्घ रौतहटका अध्यक्ष अशोकप्रसाद यादवले उद्योग परिसरमा रहेको यस्तो उखुको तौलमा ४० प्रतिशतसम्म कटौती गर्न थालेपछि आफूहरूले विरोध गरेको बताए । उद्योगमा १ सय क्वीण्टल उखु तौलँदा ६० क्वीण्टलको मात्र मान्यता हुन थालेको र अन्य जातको उखुलाई पनि सोही मापदण्ड लागू गर्न थालेपछि विरोध गर्नुपरेको उनको भनाइ छ ।
